CELEX: 62012TN0282
Language: el
Date: 2012-06-27 00:00:00
Title: Υπόθεση T-282/12: Προσφυγή της 27ης Ιουνίου 2012 — El Corte Inglés κατά ΓΕΕΑ — Sohawon (FREE YOUR STYLE.)

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/25
            
         Προσφυγή της 27ης Ιουνίου 2012 — El Corte Inglés κατά ΓΕΕΑ — Sohawon (FREE YOUR STYLE.)
   (Υπόθεση T-282/12)
   2012/C 258/46
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: El Corte Inglés, SA (Μαδρίτη, Ισπανία) (εκπρόσωποι: E. Seijo Veiguela, J. Rivas Zurdo και I. Munilla Muñoz, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Nadia Mariam Sohawon (Λονδίνο, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση της 17ης Απριλίου 2012 του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερική Αγοράς (εμπορικά σήματα, σχέδια και υποδείγματα) επί της υποθέσεως R 1825/2010-4 και να αποφανθεί ότι, βάσει του άρθρου 8, παράγραφος 1, στοιχείο β', του κανονισμού 207/2009, το ΓΕΕΑ έπρεπε να κάνει δεκτή την προσφυγή της ανακόπτουσας για της ακόλουθες υπηρεσίες της κλάσεως 35: υπηρεσίες λιανικής πωλήσεως εμπορευμάτων, υπηρεσίες χονδρικής πωλήσεως εμπορευμάτων, υπηρεσίες διεκπεραιώσεως ταχυδρομείου και ηλεκτρονικές υπηρεσίες λιανικής πωλήσεως εμπορευμάτων, αφορώσες στο σύνολό τους ενδύματα, υποδήματα και είδη πιλοποιίας, και έπρεπε να ακυρώσει εξ ολοκλήρου την απόφαση του τμήματος ανακοπών με την οποία έγινε δεκτή η καταχώριση, υπό τον αριθμό 7 396 468, του σήματος «FREE YOUR STYLE» (mixta) ως κοινοτικού,
            
         
               —
            
            
               να καταδικάσει τους αντιδίκους στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Nadia Mariam Sohawon
   
      Σήμα προς καταχώριση: Το λεκτικό σήμα «FREE YOUR STYLE.» για προϊόντα και υπηρεσίες των κλάσεων 25, 35 και 41 — Αίτηση καταχωρίσεως κοινοτικού σήματος υπ’ αριθ. 7 396 468
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Λεκτικό κοινοτικό και ισπανικό σήμα «FREE STYLE» για προϊόντα των κλάσεων 3, 18 και 25
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Μερική απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009